ai4bharat/Pralekha huggingface dataset:
आवास एवं शहरी कार्य मंत्रालय
श्री हरदीप पुरी ‘स्वच्छ सर्वेक्षण 2020’ का शुभारंभ करेंगे
शहरी भारत में स्वच्छता की निरंतरता सुनिश्चित करने के लिए वर्ष 2019 की तीन तिमाहियों में स्वच्छ सर्वेक्षण लीग आयोजित की जाएगी
आवास एवं शहरी मामलों के माननीय राज्यमंत्री  श्री हरदीप एस. पुरी 6 जून, 2019 को नई दिल्ली में आवास एवं शहरी मामलों के मंत्रालय में ‘स्वच्छ सर्वेक्षण 2020 लीग’ का शुभारंभ करेंगे। ‘स्वच्छ सर्वेक्षण 2020 लीग’ भारत के शहरों एवं कस्बों में स्वच्छता अथवा साफ-सफाई के तिमाही आकलन के रूप में होगी। इसे ‘स्वच्छ सर्वेक्षण 2020’ के साथ एकीकृत किया जाएगा, जो स्वच्छ भारत मिशन-शहरी  के तत्वावधान में आवास एवं शहरी मामलों के मंत्रालय द्वारा जनवरी-फरवरी 2020 के बीच आयोजित किए जाने वाले शहरी भारत के वार्षिक स्वच्छता सर्वेक्षण का पांचवां संस्करण होगा।
किसी स्वतंत्र थर्ड पार्टी  द्वारा किए जाने वाले स्वच्छ सर्वेक्षण  का उद्देश्य बड़े पैमाने पर नागरिकों की सहभागिता को बढ़ावा देना, कचरा मुक्त एवं खुले में शौच मुक्त शहर बनाने की दिशा में की जा रही पहलों की निरंतरता सुनिश्चित करना, थर्ड पार्टी के प्रमाणन द्वारा सत्यापित विश्वसनीय परिणाम सुनिश्चित करना, ऑनलाइन प्रक्रियाओं के जरिए मौजूदा प्रणालियों को संस्थागत रूप देना और शहरों एवं कस्बों को रहन-सहन की दृष्टि से बेहतर बनाने की दिशा में मिल-जुलकर काम करने की अहमियत के बारे में समाज के सभी वर्गों के बीच जागरूकता पैदा करना है। इसके अलावा, इस सर्वेक्षण का उद्देश्य शहरों और कस्बों के बीच स्वस्थ प्रतिस्पर्धा की भावना को बढ़ावा देना है, ताकि ज्यादा स्वच्छ शहर बनाने की दिशा में नागरिकों को बेहतर ढंग से विभिन्न सेवाएं मुहैया कराई जा सकें।
स्वच्छ सर्वेक्षण 2019 से जुड़ी कुछ महत्वपूर्ण बातें निम्नलिखित हैं:
- 90,000 आवासीय/वाणिज्यिक क्षेत्रों का निरीक्षण किया गया
- 64 लाख नागरिकों से प्राप्त जानकारियां एकत्रित की गईं
- 4.5 करोड़ लोगों तक सोशल मीडिया पहुंच सुनिश्चित की गई
- ‘स्वच्छ मंच’ के जरिए 1 करोड़ नागरिकों की सहभागिता हुई
स्वच्छ सर्वेक्षण लीग 2020 में शहरों का वास्तविक प्रदर्शन स्वच्छ सर्वेक्षण 2020 में उनकी रैंकिंग की दृष्टि से अत्यंत महत्वपूर्ण होगा क्योंकि तिमाही आकलनों के 25 प्रतिशत भारांक  को जनवरी 2020 में वार्षिक सर्वेक्षण में शामिल किया जाएगा।
उपर्युक्त सर्वेक्षण के शुभारंभ के अवसर पर आवास एवं शहरी मामलों के मंत्रालय में सचिव श्री दुर्गा शंकर मिश्रा और प्रधान सचिव, राज्य मिशनों के निदेशक और पांच लाख एवं उससे ज्यादा की आबादी वाले 106 शहरों के नगर निगम आयुक्त भी इसमें शिरकत करेंगे। ये नगर निगम आयुक्त वीडियो कांफ्रेंस के जरिए इस कार्यक्रम से जुड़ेंगे।
श्रम और रोजगार मंत्रालय
ईपीएफओ ने अपने पेंशनधारकों को 764 करोड़ रुपये जारी किए
ईपीएफओ के पास अपनी पेंशन योजना के तहत 65 लाख पेंशनधारक हैं। ईपीएफओं के सभी 135 प्रक्षेत्र अधिकारियों ने राष्ट्रव्यापी कोविड-19 लॉकडाउन के कारण पेंशनधारकों को असुविधा से बचाने के लिए अग्रिम रूप से अप्रैल, 2020 के पेंशन भुगतान को प्रोसेस किया।
ईपीएफओं के अधिकारियों और कर्मचारियों ने पूरे भारत में पेंशन संवितरण बैंकों की सभी नोडल शाखाओं को 764 करोड़ रुपये भेजने के लिए सभी प्रकार की कठिनाइयों का सामना किया। सभी बैंक शाखाओं को समय पर पेंशनधारकों के खातों में पेंशन के क्रेडिट को सुनिश्चित करने के लिए निर्देश दे दिए गए हैं।
कोविड-19 संकट के दौरान पेंशनधारकों को राहत प्रदान करने के लिए ईपीएफओ द्वारा आवश्यकता की इस घड़ी में पेंशन के सही समय पर क्रेडिट किए जाने को सर्वोच्च प्राथमिकता दी गई है।
एएम/एसकेजे
(
स्वास्थ्य एवं परिवार कल्याण मंत्रालय
कोविड-19 टीकाकरण अपडेट -563वां दिन
भारत का समग्र टीकाकरण कवरेज 204.57 करोड़ से अधिक हुआ
आज शाम 7 बजे तक 23 लाख से अधिक टीके की खुराक दी गई
भारत का कोविड -19 टीकाकरण कवरेज आज 204.57 करोड़  से अधिक हो गया है। आज शाम 7 बजे तक 23 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10411814
|
|
दूसरी खुराक
|
|
10090975
|
|
प्रीकॉशन डोज
|
|
6351808
|
|
अंग्रिम पंक्ति के कार्यकर्ता
|
|
पहली खुराक
|
|
18430785
|
|
दूसरी खुराक
|
|
17672519
|
|
प्रीकॉशन डोज
|
|
12295237
|
|
आयु वर्ग 12-14 वर्ष
|
|
पहली खुराक
|
|
39093536
|
|
|
|
दूसरी खुराक
|
|
28035126
|
|
आयु वर्ग 15-18 वर्ष
|
|
पहली खुराक
|
|
61218768
|
|
|
|
दूसरी खुराक
|
|
51109303
|
|
आयु वर्ग 18-44 वर्ष
|
|
पहली खुराक
|
|
559575249
|
|
दूसरी खुराक
|
|
508978915
|
|
प्रीकॉशन डोज
|
|
24658133
|
|
आयु वर्ग 45-59 वर्ष
|
|
पहली खुराक
|
|
203696445
|
|
दूसरी खुराक
|
|
195321906
|
|
प्रीकॉशन डोज
|
|
16442592
|
|
60 वर्ष से अधिक
|
|
पहली खुराक
|
|
127446793
|
|
दूसरी खुराक
|
|
122062370
|
|
प्रीकॉशन डोज
|
|
32875042
|
|
कुल दी गई पहली खुराक
|
|
1019873390
|
|
कुल दी गई दूसरी खुराक
|
|
933271114
|
|
प्रीकॉशन डोज
|
|
92622812
|
|
कुल
|
|
2045767316
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
तारीख: 1st अगस्त, 2022 
|
|
एचसीडब्ल्यू
|
|
पहली खुराक
|
|
61
|
|
दूसरी खुराक
|
|
396
|
|
प्रीकॉशन डोज
|
|
14918
|
|
अंग्रिम पंक्ति के कार्यकर्ता
|
|
पहली खुराक
|
|
107
|
|
दूसरी खुराक
|
|
665
|
|
प्रीकॉशन डोज
|
|
38404
|
|
आयु वर्ग 12-14 वर्ष
|
|
पहली खुराक
|
|
56017
|
|
|
|
दूसरी खुराक
|
|
80614
|
|
आयु वर्ग 15-18 वर्ष
|
|
पहली खुराक
|
|
18215
|
|
|
|
दूसरी खुराक
|
|
38093
|
|
आयु वर्ग 18-44 वर्ष
|
|
पहली खुराक
|
|
26668
|
|
दूसरी खुराक
|
|
117504
|
|
प्रीकॉशन डोज
|
|
1032393
|
|
आयु वर्ग 18-44 वर्ष
|
|
पहली खुराक
|
|
4443
|
|
दूसरी खुराक
|
|
26479
|
|
प्रीकॉशन डोज
|
|
621200
|
|
60 वर्ष से अधिक
|
|
पहली खुराक
|
|
2942
|
|
दूसरी खुराक
|
|
16647
|
|
प्रीकॉशन डोज
|
|
236401
|
|
कुल दी गई पहली खुराक
|
|
108453
|
|
कुल दी गई दूसरी खुराक
|
|
280398
|
|
प्रीकॉशन डोज
|
|
1943316
|
|
कुल
|
|
2332167
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
कृषि एवं किसान कल्याण मंत्रालय
पराली प्रबंधन पर आयोजित राष्ट्रीय सम्मेलन में 1000 से ज्यादा किसान शामिल हुए
श्री पुरुषोत्तम रूपाला ने फसल अवशेष प्रबंधन प्रौद्योगिकियों को अपनाने के लिए किसानों की सराहना की
किसानों द्वारा कस्टम हायरिंग सेवाओं का लाभ उठाने के लिए बहुभाषी मोबाइल एप की शुरुआत
पराली जलाने की घटनाओं में कमी लाने के लिए किसानों को धन्यवाद देते हुए केंद्रीय कृषि एवं किसान कल्याण राज्यमंत्री श्री पुरुषोत्तम रूपाला ने सभी गांवों में फसल अवशेष जलाने के मामलों को शून्य पर लाना सुनिश्चित करने के लिए किसानों से आगे भी समर्थन देने और विचार प्रकट करने का अनुरोध किया। पंजाब, हरियाणा, उत्तर प्रदेश और दिल्ली के किसानों के लिए पराली प्रबंधन पर राष्ट्रीय सम्मेलन का उद्घाटन करते हुए कृषि राज्य मंत्री ने कहा कि इन राज्यों की सफलता की कहानियों को सभी किसानों के साथ साझा किया जाना चाहिए।
किसानों द्वारा साझा किए गए अच्छे अनुभवों को सुनने के बाद मंत्री ने अत्यधिक प्रसन्नता जाहिर की और उनसे अनुरोध किया कि वे इस सम्मेलन से सीखी गई बातों को लेकर अन्य किसानों को जागरूक करें। कई किसानों ने इस सम्मेलन के दौरान अपने अनुभव और सुझावों को साझा किया। चार राज्यों के 1000 से ज्यादा किसानों ने इस सम्मेलन में हिस्सा लिया।
इससे पहले, वायु प्रदूषण को दूर करने के लिए पंजाब, हरियाणा, उत्तर प्रदेश तथा राष्ट्रीय राजधानी क्षेत्र दिल्ली की सरकारों के प्रयासों का समर्थन करने और कृषि यंत्रीकरण के माध्यम से फसल अवशेषों के मौके पर ही प्रबंधन को आवश्यक मशीनरी को सब्सिडी देने की खातिर मंत्रालय द्वारा 2018-19 से 2019-20 की अवधि के लिए एक केंद्रीय क्षेत्र योजना लागू की गई है। इसके लिए कुल 1151.80 करोड़ रुपये की केंद्रीय राशि की व्यवस्था की गई है।
वर्ष 2018-19 के दौरान पंजाब, हरियाणा, उत्तर प्रदेश सरकार और आईसीएआर के लिए कुल 584.33 करोड़ रुपये की राशि जारी की गई थी। इन तीनों राज्य सरकारों ने व्यक्तिगत स्वामित्व के आधार पर किसानों को 32,570 मशीनों का वितरण किया और 7,960 कस्टम हायरिंग केंद्रों की स्थापना की।
किसानों और राज्य सराकारों की चिंताओं को दूर करने के लिए इस सम्मेलन का आयोजन आईसीएआर के सहयोग से किया गया था। डा. नागेश सिंह की अध्यक्षता वाली उच्चाधिकार प्राप्त समिति की रिपोर्ट के अनुसार, पराली जलाने की घटनाओं में साल 2018 में वर्ष 2017 एवं 2016 के मुकाबले क्रमशः 15% और 41% की कमी आई है।
इस सम्मेलन के दौरान, पंजाब, हरियाणा और उत्तर प्रदेश के 20 किसानों का चिन्हित कृषि यंत्रों का उपयोग कर फसल अवशेषों के प्रबंधन में बहुमूल्य योगदान देने, साथ ही साथ अपने गांव के अन्य किसानों को फसल अवशेषों का मौके पर ही प्रबंधन कर उन्हें पराली न जलाने को प्रेरित करने के लिए सम्मान किया गया। इस दौरान कृषि राज्य मंत्री ने किसानों द्वारा 50 किलोमीटर के दायरे में स्थित सीएचसी की कस्टम हायरिंग सेवाओं का लाभ उठाने के लिए एक बहुभाषी मोबाइल एप ‘सीएचसी फार्म मशीनरी’ की भी शुरुआत की। यह एप किसानों का उनके इलाके की कस्टम हायरिंग सेवाओं से संपर्क कराएगा। इस एप को गूगल प्ले स्टोर से किसी भी एंड्रायड फोन पर डाउनलोड किया जा सकता है।
प्रधानमंत्री कार्यालय
प्रधानमंत्री ने उत्कल दिवस पर ओडिशा के लोगों को बधाई दी
प्रधानमंत्री श्री नरेन्द्र मोदी ने उत्कल दिवस पर ओडिशा के लोगों को बधाई दी है। उन्होंने कहा कि ओडिया संस्कृति की वैश्विक स्तर पर प्रशंसा की जाती है और ओडिया लोग भारत की प्रगति में ऐतिहासिक योगदान दे रहे हैं।
अपने एक ट्वीट में, प्रधानमंत्री ने कहा:
“उत्कल दिवस के विशेष अवसर पर, ओडिशा के लोगों को शुभकामनाएं। ओडिया लोग भारत की प्रगति में ऐतिहासिक योगदान दे रहे हैं और ओडिया संस्कृति की वैश्विक स्तर पर प्रशंसा की जाती है। मैं भविष्य में ओडिशा के विकास की कामना करता हूं।”
सूचना और प्रसारण मंत्रालय
मेरी माटी, मेरा देश अभियान हमारे स्वतंत्रता सेनानियों को एक श्रद्धांजलि है : अनुराग सिंह ठाकुर
केंद्रीय सूचना प्रसारण और युवा कार्यक्रम एवं खेल मंत्री ने मुंबई में नेहरू युवा केंद्र द्वारा आयोजित अमृत कलश यात्रा का उद्घाटन किया
केंद्रीय सूचना प्रसारण और युवा कार्यक्रम एवं खेल मंत्री श्री अनुराग सिंह ठाकुर ने आज मुंबई में मेरी माटी, मेरा देश अभियान के तहत नेहरू युवा केंद्र, मुंबई द्वारा आयोजित अमृत कलश यात्रा का उद्घाटन किया। इस अवसर पर नेहरू युवा केंद्र के अधिकारी, अन्य गणमान्य व्यक्ति और राष्ट्रीय सेवा योजना  के स्वयंसेवक उपस्थित थे। सभा को संबोधित करते हुए, श्री ठाकुर ने सभी लोगों से भारत की स्वतंत्रता के 75 साल पूरा होने के जश्न में भाग लेने और उन साहसी आत्माओं का सम्मान करने की अपील की, जो अपनी जान की परवाह न करते हुए राष्ट्र की रक्षा के लिए शहीद हो गए। इस मौके पर श्री ठाकुर ने युवाओं से इस प्रयास में सक्रिय रूप से भाग लेने और राष्ट्र निर्माण के कार्य में योगदान देने की अपील की।
उन्होंने कहा कि पूरे भारत से एकत्र की गई यह पवित्र मिट्टी दिल्ली में युद्ध स्मारक के पास अमृत वाटिका को आकार देगी। श्री ठाकुर ने कहा कि यह हमारे वीर स्वतंत्रता सेनानियों को दी जाने वाली सबसे गहरी श्रद्धांजलि होगी। उन्होंने नागरिकों से 2047 तक खुशहाल भारत बनाने के लिए खुद को समर्पित करने की अपील की।
एमजी/एमएस/आरपी/आईएम/एसके
(Visitor Counter : 36
सूचना और प्रसारण मंत्रालय
50 वां आईएफएफआई ऑडियो-विजुअल गान को जारी किया गया जो कि भारत से उत्पत्ति होने वाले मनोरंजन की प्रस्तुति करता है
इस उत्सव की स्वर्ण जयंती संस्करण को चिह्नित करने के लिए रेडियो जिंगल को भी जारी किया गया
गोवा में 20 से 28 नवंबर, 2019 तक आयोजित होने वाले 50 वें अंतर्राष्ट्रीय फिल्म महोत्सव  के लिए, सूचना एवं प्रसारण मंत्रालय सचिव, श्री अमित खरे ने आज नई दिल्ली में एक पर्दे पर आईएफएफआई 2019 के लिए ऑडियो-विजुअल गान को जारी किया।
इस महोत्सव के स्वर्ण जयंती संस्करण को चिह्नित करने के लिए एक रेडियो जिंगल को भी जारी किया गया।
संवाददाता सम्मेलन में बोलते हुए, सचिव ने इस बात पर जोर दिया कि कैसे यह गान मनोरंजन की उत्पत्ति पर प्रकाश डालाता है। श्री खरे ने कहा, "उद्देश्य यहां पर यह दिखाना है कि मनोरंजन की उत्पत्ति भारत से ही हुई है, जिसे भारत के नाट्यशास्त्र में खोजा जा सकता है, जिसे 2,200 साल पहले लिखा गया था"।
50 वें आईएफएफआई के ऑडियो-विजुअल गान को पद्म श्री गीताचंद्रन पर फिल्माया गया है जो कि भरतनाट्यम नृत्य के रचनात्मक कलाकारों में से एक हैं। उन्होंने कहा कि गान की अवधारणा में भरत मुनि के नाट्य शास्त्र का उपयोग करते हुए 9 रसों  को शामिल किया गया है और वह भारत की उस भावनाओं का प्रतिनिधित्व करता है जिसके भाव के साथ यह देश खड़ा है। गान के द्वारा आईएफएफआई की फिल्मों की क्लिपिंग के माध्यम से उन भावनाओं को दर्शाया है जो कि आईएफएफआई में पिछले 50 वर्षों के दौरान या तो सराहना की गई हैं या प्रदर्शित की गई है।
इस गान का संगीत रिकी केज द्वारा रचा गया है, जो कि एक भारतीय संगीतकार है, जिन्होंने अपने संगीत के लिए ग्रैमी अवार्ड्स सहित कई पुरस्कारों को जीता है। पूरे गान को फिल्म उत्सव निदेशालय के लिए राष्ट्रीय फिल्म विकास निगम द्वारा निर्देशित और निर्मित किया गया है।
संवाददाता सम्मेलन में शामिल होने वाले लोगों में आईएफएफआई के संचालन समिति के सदस्य, राहुल रवैल और मंत्रालय के अन्य वरिष्ठ अधिकारी शामिल थे।
भारत के 50 वें अंतर्राष्ट्रीय फिल्म महोत्सव में 76 देशों की लगभग 200 सर्वश्रेष्ठ फिल्मों को दिखाया जाएगा, जो कि आईएफएफआई के इतिहास में अब तक की सर्वाधिक संख्या है। आईएफएफआई भारत का सबसे प्रतिष्ठित महोत्सव है और यह एशिया में आयोजित होने वाला पहला अंतर्राष्ट्रीय फिल्म महोत्सव है। विस्तृत जानकारी को यहां पर देखा जा सकता है: https: //iffigoa.org/#home
कृषि एवं किसान कल्याण मंत्रालय
अनंतपुर केला क्लस्टर और बागवानी क्लस्टर विकास कार्यक्रम की समीक्षा की गई
अनंतपुर केला कलस्टर से लगभग 14,000 केला किसानों और मूल्य श्रृंखला से जुड़े हितधारकों को लाभ होगा और यह लगभग 7.5 लाख मीट्रिक टन केले का प्रबंधन करेगा
भारत सरकार के कृषि और किसान कल्याण मंत्रालय में अपर सचिव, आईएएस डॉ. अभिलक्ष लिखी ने राष्ट्रीय बागवानी बोर्ड के बागवानी क्लस्टर विकास कार्यक्रम  की समीक्षा करने के लिए अनंतपुर जिले के नरपाला मंडल के कर्णपुडिकी गांव का दौरा किया। अनंतपुर को केले के लिए एचसीडीपी के तहत पायलट क्लस्टर के रूप में चुना गया है। इस दौरे में डॉ. लिखी ने इस क्लस्टर के केला मूल्य श्रृंखला के हितधारकों के साथ बातचीत की। केला उत्पादकों के साथ बातचीत करते हुए उन्होंने इस बात पर प्रकाश डाला कि यह कार्यक्रम उत्पादन से पहले, उत्पादन, कटाई के बाद प्रबंधन, लॉजिस्टिक्स, विपणन और ब्रांडिंग सहित संपूर्ण मूल्य श्रृंखला की चुनौतियों का समाधान खोजता है।
एचसीडीपी को वहां की भौगोलिक विशेषता का लाभ उठाने और बागवानी क्लस्टर के एकीकृत तथा बाजार के अनुरूप विकास को बढ़ावा देने के लिए डिज़ाइन किया गया है। उन्होंने केला उत्पादकों को अच्छी कृषि पद्धतियों के महत्व के बारे में बताया, जिसके परिणामस्वरूप गुणवत्तापूर्ण उत्पाद प्राप्त होते हैं जिससे अंततः अच्छी कमाई होती है। उन्होंने ब्लॉक स्तर के बागवानी अधिकारियों से क्लस्टर विकास कार्यक्रम पर किसानों के साथ एक कार्यशाला आयोजित करने और उन्हें कार्यक्रम के पहलुओं तथा उद्देश्यों को समझाने का आग्रह किया।
कृषि और किसान कल्याण मंत्रालय ने 55 बागवानी क्लस्टरों की पहचान की है, जिनमें से 12 को कार्यक्रम के पायलट लॉन्च के लिए चुना गया है। पायलट चरण के समूह केंद्रों में सेव के लिए शोपियां  और किन्नौर , आम के लिए लखनऊ , कच्छ  और महबूबनगर , केले के लिए अनंतपुर  और थेनी , अंगूर के लिए नासिक , अनानास के लिए सिपाहीजला , सोलापुर  और चित्रदुर्ग  और हल्दी के लिए पश्चिम जयंतिया हिल्स  शामिल हैं। ।
कार्यक्रम की पहुंच और प्रभाव के बारे में बात करते हुए डॉ. लिखी ने कहा, “अनंतपुर में केला क्लस्टर से लगभग 14,000 केला किसानों और मूल्य श्रृंखला से जुड़े हितधारकों को लाभ होगा और यह लगभग 7.5 लाख मीट्रिक टन केले का प्रबंधन करेगा। इस कार्यक्रम के साथ, हमारा लक्ष्य लक्षित फसलों के निर्यात में 20-25% तक बढ़ोतरी करना और समूह फसलों की प्रतिस्पर्धात्मकता बढ़ाने के लिए क्लस्टर - विशिष्ट ब्रांड बनाना है।
डॉ. लिखी ने आंध्र प्रदेश बागवानी विकास एजेंसी के अधिकारियों के साथ बातचीत के दौरान कार्यक्रम की समग्र प्रगति की समीक्षा की, जिसे क्लस्टर में कार्यक्रम को लागू करने के लिए क्लस्टर विकास एजेंसी के रूप में नियुक्त किया गया है। उन्होंने संबंधित अधिकारियों से यह सुनिश्चित करने का अनुरोध किया कि कार्यक्रम समयबद्ध तरीके से लागू हो और कार्यक्रम के तहत चल रही गतिविधियों की समीक्षा के लिए एक आवधिक बैठक होनी चाहिए। यात्रा के दौरान, डॉ. लिखी के साथ आयुक्त बागवानी, आंध्र प्रदेश; निदेशक बागवानी, आंध्र प्रदेश; निदेशक, बागवानी विकास एजेंसी, और बागवानी विभाग, आंध्र प्रदेश के अन्य अधिकारी भी थे।
संस्कृति मंत्रालय
श्री प्रहलाद सिंह पटेल ने सांस्कृतिक स्रोत एवं प्रशिक्षण केन्द्र के ई-पोर्टल ‘डिजिटल भारत डिजिटल संस्कृति’ और सीसीआरटी यूट्यूब चैनल की शुरूआत की
श्री प्रहलाद सिंह पटेल ने आज नई दिल्ली में सांस्कृतिक स्रोत एवं प्रशिक्षण केन्द्र  के ई-पोर्टल ‘डिजिटल भारत डिजिटल संस्कृति’ और सीसीआरटी यूट्यूब चैनल की शुरूआत की। इस अवसर पर सीसीआरटी की अध्यक्ष डॉ. हेमलता एस. मोहन भी उपस्थित थीं।
इस अवसर पर श्री प्रहलाद सिंह ने सीसीआरटी के प्रयासों की सराहना करते हुए कहा कि देश भर की कक्षाओं में डिजिटल संवाद माध्यम के जरिये सांस्कृतिक शिक्षा के प्रसार में सुविधा होगी। उन्होंने बताया कि इस पहल के लिए सीसीआरटी ने एक गैर-सरकारी संगठन ‘रूट्स 2 रूट्स’ के साथ समझौता किया है ताकि गुवाहाटी, उदयपुर और हैदराबाद के सीसीआरटी क्षेत्रीय केंद्रों को जोड़ा जा सके।
श्री प्रहलाद सिंह पटेल और सीसीआरटी की अध्यक्ष डॉ. हेमलता एस मोहन ने सीसीआरटी क्षेत्रीय केंद्रों में चलने वाले प्रशिक्षण कार्यक्रमों के प्रतिभागियों तथा देश भर के स्कूली बच्चों के साथ बातचीत की। श्री पटेल ने सुनील शुक्ला द्वारा निर्देशित फिल्म ‘रहस’ को जारी किया। यह फिल्म छत्तीसगढ़ की रासलीला पर आधारित है। इसके बाद उन्होंने श्री जीवन सिंह ठाकुर द्वारा लिखित ‘देवास की सांस्कृतिक परम्परा’ नामक पुस्तक का विमोचन भी किया।
श्री प्रहलाद सिंह पटेल ने कहा कि हर बच्चे में स्वाभाविक प्रतिभा होती है, इसकी पहचान करना आवश्यक है। उन्होंने कहा कि सीसीआरटी को बीच में पढ़ाई छोड़ देने वाले बच्चों को ऐसा मंच प्रदान करना चाहिए ताकि वे मुख्य धारा में शामिल हो सकें और संगीत, चित्रकारी, थियेटर, मार्शलआर्ट और अन्य कलाओं में अपना करियर बना सकें।
श्री पटेल ने कहा कि आगामी 3 वर्षों के दौरान हम 10 से 12 कक्षाओं में पढ़ने वाले बच्चों के लिए पूर्वोत्तर की यात्रा की योजना बनाएंगे। उन्होंने कहा कि विश्व में भारत एकमात्र ऐसा देश है जहां इतनी अधिक संख्या में भाषाएं मौजूद हैं। श्री पटेल ने कहा कि छात्रों को क्षेत्रीय भाषायें सीखने के लिए प्रोत्साहित करना चाहिए। इस कदम से भारत के नागरिकों के बीच का जुड़ाव मजबूत होगा।
रसायन एवं उर्वरक मंत्रालय
फर्टिलाइजर्स एंड केमिकल्स ट्रावनकोर लिमिटेड द्वारा आयातित एमओपी फर्टिलाइजर्स की 27,500 मीट्रिक टन की तीसरी खेप तूतीकोरिन बंदरगाह पहुंची
फर्टिलाइजर्स एंड केमिकल्स ट्रावनकोर लिमिटेड  द्वारा आयात किए गए मुरिएट ऑफ पोटाश  उर्वरक की 27,500 मीट्रिक टन की तीसरी खेप तमिलनाडु के तूतीकोरिन बंदरगाह पर सोमवार को पहुंच गई। माल को जहाज से उतारने और बोरियों में भरने का काम किया जा रहा है।
इस खेप के साथ ही एफएसीटी इस साल अब तक 82,000 मीट्रिक टन मुरिएट ऑफ पोटाश का आयात कर चुकी है।
मुरिएट ऑफ पोटाश एफएसीटी के प्रमुख उत्पाद फैक्टम फोस  के साथ दक्षिण भारत में किसानों का एक पसंदीदा उर्वरक है।कंपनी इस साल एमओपी की दो और खेप मंगाने की योजना बना रही है।
इससे पहले कंपनी खरीफ सीजन के दौरान किसानों की मांग को पूरा करने के लिए एमओपी की दो और एनपीके की एक खेप आयात कर चुकी है।
एफएसीटी देश में बड़े पैमाने पर उर्वरक बनाने वाली कंपनियों में से एक है। कंपनी ने इस वर्ष भी उर्वरकों के उत्पादन और विपणन के मामले में अच्छा प्रदर्शन किया है।
प्रधानमंत्री कार्यालय
प्रधानमंत्री ने भारतीय क्रिकेटर सलीम दुर्रानी के निधन पर शोक व्यक्त किया
प्रधानमंत्री श्री नरेन्द्र मोदी ने भारतीय क्रिकेटर सलीम दुर्रानी के निधन पर गहरा दुःख व्यक्त किया है।
एक ट्वीट थ्रेड में, प्रधानमंत्री ने कहा;
“सलीम दुर्रानी जी क्रिकेट के एक दिग्गज खिलाड़ी थे। वह अपने आप में एक संस्थान थे। उन्होंने क्रिकेट की दुनिया में भारत के उत्थान में महत्वपूर्ण योगदान दिया। मैदान पर और उसके बाहर, वह अपनी विशिष्ट शैली के लिए जाने जाते थे। उनके निधन से दुखी हूं। मेरी संवेदनाएं उनके परिवार तथा मित्रों के साथ हैं। ईश्वर उनकी आत्मा को शांति प्रदान करे।”
“सलीम दुर्रानी जी का गुजरात से एक बहुत पुराना और मजबूत रिश्ता रहा। वह कुछ वर्षों तक सौराष्ट्र और गुजरात के लिए खेले। उन्होंने गुजरात को अपना घर भी बनाया। मुझे उनके साथ बातचीत करने का अवसर मिला है और मैं उनके बहुमुखी व्यक्तित्व से बेहद प्रभावित हुआ। उनकी कमी निश्चित रूप से खलेगी।”
इस्पात मंत्रालय
इस्पात मंत्री श्री राम चंद्र प्रसाद सिंह ने एमओआईएल को मैंगनीज अयस्क का उत्पादन बढ़ाने और परियोजनाओं को पूरा करने के लिए कदम उठाने का निर्देश दिया
केंद्रीय इस्पात मंत्री श्री राम चंद्र प्रसाद सिंह ने आज मैंगनीज ओर इंडिया लिमिटेड  के साथ भारत में मैंगनीज अयस्क के उत्पादन के विकास की समीक्षा की। इस अवसर पर इस्पात और ग्रामीण विकास राज्य मंत्री श्री फग्गन सिंह कुलस्ते और मंत्रालय के वरिष्ठ अधिकारी उपस्थित थे।
इस्पात मंत्री श्री राम चंद्र प्रसाद सिंह ने एमओआईएल को मैंगनीज अयस्क के उत्पादन को प्राप्त पर्यावरण मंजूरी  सीमा के स्तर तक बढ़ाने के लिए तत्काल कदम उठाने और बिना किसी और देरी के जारी परियोजनाओं को जल्द से जल्द पूरा करने का निर्देश दिया।
एमओआईएल के अधिकारियों ने बताया कि देश में मैंगनीजअयस्क का कुल भंडार 93 मिलियन टन है, जिसमें से एमओआईएल का 33.14 मिलियन टन  है।मैंगनीज अयस्क के संसाधन दस राज्यों अर्थात् आंध्र प्रदेश,गोवा,गुजरात,झारखंड,मध्य प्रदेश,महाराष्ट्र, ओडिशा,राजस्थान और पश्चिम बंगाल के विभिन्न जिलों में फैला है। एमओआईएल अभी महाराष्ट्र और मध्य प्रदेश में मैंगनीज अयस्क निकालने का काम कर रहा है और इसने वर्ष 2020-21 के दौरान भारत के कुल उत्पादन के 24.8 लाख टन में से 11.43 लाख टन का उत्पादन किया।
राष्ट्रीय इस्पात नीति, 2017 के अनुसार,कच्चे इस्पात की अनुमानित क्षमता 300 मिलियन टन होगी। इस्पात की इस घरेलू मांग को पूरा करने के लिए मैंगनीज अयस्क की आवश्यकता 2030 तक 6.50 मिलियन मीट्रिक टन होगी। हालांकि,लगभग 1.40 मिलियन मीट्रिक टन लौह मिश्र धातुओं के निर्यात के लिए मैंगनीज अयस्क की आवश्यकता को ध्यान में रखते हुए, साल 2030 तक कुल 10 मिलियन मीट्रिक टन मैंगनीज अयस्क की आवश्यकता होगी। इसे देखते हुए एमओआईएल ने वर्ष 2029-30 तक अपने उत्पादन को 3.5 मिलियन मीट्रिक टन तक बढ़ाने की योजना बनाई है।
रक्षा मंत्रालय
भारत-इंडोनेशिया के बीच समन्वित गश्त का 35वां संस्करण
भारतीय नौसेना और इंडोनेशियाई नौसेना के बीच भारत-इंडोनेशिया समन्वित गश्ती  का 35वां संस्करण 17 से 18 दिसंबर 2020 तक चलेगा। भारतीय नौसेना का पोत  कुलिश, पी8आई समुद्री पेट्रोल एयरक्राफ्ट  के साथ स्वदेश निर्मित मिसाइल कोरवेट, इंडोनेशिया का नौसेना पोत केआरआई कट न्याक दीन, कापिटन पेटीमुरा  क्लास कार्वेट और इंडोनेशियन एमपीए के साथ समन्वित गश्त करेगा।
भारत सरकार के सागर  दृष्टिकोण के अंतर्गत भारतीय नौसेना हिंद महासागर क्षेत्र में स्थित देशों के साथ समन्वित गश्ती, ईईजेड सर्विलांस में सहयोग, पैसेज एक्सरसाइज और द्विपक्षीय/बहुपक्षीय अभ्यास में सहयोग के लिए क्षेत्रीय समुद्री सुरक्षा बढ़ाने की दिशा में लगातार काम कर रही है। भारत और इंडोनेशिया करीब दोस्त रहे हैं और व्यापक क्षेत्रों को लेकर उनके बीच बातचीत और अन्य गतिविधियां संचालित होती रही हैं। पिछले कुछ वर्षों में इसमें और मजबूती आई है।
समुद्री संबंधों को मजूबत बनाने के लिए दोनों देशों की नौसेनाएं 2002 के बाद से अपनी अंतर्राष्ट्रीय समुद्री सीमा रेखा के साथ क्षेत्र में शिपिंग और अंतर्राष्ट्रीय व्यापार की सुरक्षा सुनिश्चित करने के मकसद से काम कर रही हैं। कॉरपैट  के जरिये नौसेनाओं के बीच एक समझदारी और कानूनी ढांचा विकसित होता है। इससे अवैध, गैरकानूनी  कामों को रोकने, मादक पदार्थों की तस्करी, समुद्री आतंकवाद, सशस्त्र और समुद्री डकैती को रोकने में मदद मिलती है।
इंड-इंडो कॉरपैट का 35वां संस्करण भारतीय नौसेना के अंतर-संचालन और इंडो पैसिफिक में दोस्ती को मजबूत बनाने के प्रयासों में योगदान देगा।
प्रधानमंत्री कार्यालय
प्रधानमंत्री ने विश्व संस्कृत दिवस पर राष्ट्र को बधाई दी
प्रधानमंत्री श्री नरेन्द्र मोदी ने विश्व संस्कृत दिवस के अवसर पर बधाई दी है और लोगों के साथ संस्कृत में अपनी शुभकामनाएं साझा की हैं।
प्रधानमंत्री ने एक ट्वीट में कहा;
“यह भाषा प्राचीन के साथ साथ आधुनिक भी है,
इसमें गहन तत्त्व ज्ञान के साथ तरुण काव्य भी है,
यह सरलता से अभ्यास के योग्य है एवं परम श्रेष्ठदर्शन से युक्त है,
इसलिए संस्कृत भाषा को अधिक से अधिक लोग पढ़ें,
सभी को संस्कृत दिवस की शुभकामनाएं।“
एमजी/एएम/जेके
(